Ilembe Business Consultants ligumba iminyaka eyishumi | News24Ilembe Business Consultants ligumba iminyaka eyishumiUMNU Mpilo Radebe ubungaza iminyaka eyishumi ibhizinisi lakhe Ilembe Business Consultants labakhona. Uthi noma izinto sezihamba kahle kodwa eminyakeni edlule bekunzima elibambe ngamazinyo ukuze lingashabalali.Leli bhizinisi lakhe waliqala ngonyaka we-2006 kanti ngaleso sikhathi wayengenayo ngisho nendawo yokusebenzela, esebenzela ekhaya engenayo nekhompyutha. Uma edinga internet kwakumphoqa ukuthi aye kuma-internet cafe. Akaphelanga amandla waqhubeka kunjalo kwaze kwathi ngonyaka we-2008 wathola ihhovisi elincanyana lokusebenzela, waqhubeka nokuzabalaza kuthe ngonyaka we-2010 wathola ihhovisi elikhulu ngokwanele asasebenzela kulona namanje. Ngonyaka we-2014 wavula elinye ihhovisi ePortshepstone elisebenze isikhashana lavalwa ngonyaka ka-2015 ngenxa yokugxila kwamanye amabhizinisi kodwa usephinde walivula futhi kulonyaka nathe unesiqiniseko ukuthi ngeke asalivala ngoba kuningi asekufundile ngokuvula amahhovisi amasha.URadebe uneziqu ze-National Diploma in Cost and Management Accounting azithola eMangosuthu University of Technology . Uke wasebenzela inkampani yama Accountants nase-Ethekwini College kanye nakwa-Nika Solutions nokuyilapho kuzaleke khona Ilembe Business Consultants. Ziningi izinselelo abhekane nazo kanye nezifundo azifundile kuleminyaka eyishumi,Ngokusho kukaRadebe uthi ngokocwaningo u80% wamabhizinisi uvame ukushabalala eminyakeni emihlanu yokuqala kuthi u-20% osele nakuwo kuphinde kushabalale-10%. Kanti lokhu kwenziwa ukungabi nalo ulwazi olwanele kwezamabhizinisi .“Kunomehluko phakathi kukasomabhizinisi nomuntu ozisebenzayo. Usomabhizinisi uqeqesha abantu abazokwazi ukuqhubeka nomsebenzi ngaphandle kwakhe. Umuntu ozisebenzayo uzibambela mathupha. Umuntu onebhizinisi kubalulekile ukuthi akhethe phakathi kwalokhu kokubili,” kusho uRadebe. Uthi sekukaningi kufika osomabhizinisi kuyena bezobhalisa amabhizinisi abo, uma ebabuza ukuthi bafuna ukwenzani bavele bathi yonke into.“Abantu kumele bagxile kuhlobo olulodwa lwebhizinisi ngesikhathi , kuze kube bayaphumelela bese bedlulela phambili. Lokho kuzobe sekwenza ukuthi bakwazi ukubheka amanye amathuba amabhizinisi,” kusho uRadebe.URadebe umema yonke imifelandawonye enenkinga yokuthola uxhaso lwemali kuhulumeni ukuthi ixhumane naye ayisize. Uphinde wacela namakhansela omasipala baKwaZulu-Natal ukuthi basebenzisane naye, babe nezithangami zamabhizinisi njengoba ekholwa wukuthi lokho kungalekelela ekuletheni intuthuko kubantu. “ Sazisa izakhamuzi zase Portshepstone namaphethelo ukuthi sizoba nezithangami zokululeka osomabhizinisi ezindaweni abahlala kuzo. Amakhansela abo azobazisa ngezinsuku esizobavakashela ngazo” kuphetha uRadebe. Ilembe Business Consultants linezipesheli zokugubha iminyaka eyishumi labakhona. Imininingwane yokuxhumana ne Ilembe iyatholakala kulesikhangisi esingezansi. Imbila yaswela umsila ngokuyalezela.
